
Αριθ. 113413/3760 (1) 


Τροποποίηση της αριθμ. 9000/331/4.5.87, απόφασης με την οποία 

παρασχέθηκε η εγγύηση του Ελληνικού Δημοσίου για τη δανειοδό¬ 
τηση της ΟΕΥΜΡΙΟ ΟΑΤΕΚΙΝΟ Α.Ε. από την Εμπορική Τράπεζα 

της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945, 9/67, σε συνδυασμό με τις 
όμοιες του άρθρου 8 του Ν. 1266/82. 

2. Την απόφασή μας αριθμ. 9000/331/4.5.87, με την οποία παρα¬ 
σχέθηκε η εγγύηση του Δημοσίου στην Εμπορική Τράπεζα της Ελλάδος 
για τη χορήγηση δανείου ποσού δρχ. 96 εκατ. στην ΟΕΥΜΡΙΟ ΟΑΤΕ- 
ΚΙΝΟ Α.Ε.. 

3. Την αριθμ. 1087/29.6.87, πράξη του Διοικητή της Τράπεζας 
της Ελλάδος με την οποία καθορίζεται από 30.6.87, ελάχιστο όριο επι¬ 
τοκίου 21% το έτος, για άλες τις κατηγορίες χρηματοδοτήσεων για τις 
οποίες μέχρι την ημερομηνία αυτή ισχύει ανώτατο όριο ετήσιου επιτο¬ 
κίου 20% και άνω. 

4. Το αριθμ. 2059/446/δσ/29.7.87 έγγραφο της Εμπορικής Τρά¬ 
πεζας της Ελλάδος από το οποίο προκύπτει ότι το ετήσιο επιτόκιο του εν 
λόγω δανείου, καθορίζεται σε ποσοστό 21,75% πλέον περιθωρίου 
0,75% ετησίως. 

5. Το αριθμ. 78712/2628/13.10.87 έγγραφό μας, αναφορικά με 
την μη αποδοχή εκ μέρους του εγγυητή Ελληνικού Δημοσίου της επί 
πλέον επιβάρυνσης του βασικού επιτοκίου (21,75%) με περιθώριο 
0,75%. 

6. Την κοινή απόφαση του Πρωθυπουργού και Υπουργού Οικονομι¬ 
κών αριθμ. 2389/13.2.87 για «ανάθεση αρμοδιοτήτων» στον Υφυ¬ 
πουργό Οικονομικών Σπ. Καλούδη, αποφασίζουμε: 

Τροποποιούμε την απόφασή μας αριθμ. 9000/331/4,5.1987 και 
αποδεχόμαστε την αναπροσαρμογή του επιτοκίου σε 21,75% αντί του 


21,50% για το δάνειο συνολικού ποσού δρχ. 96.000.000 της ΟΕΥΜ- 
ΡΙΟ ΟΑΤΕΚΙΝΟ από την Εμπορική Τράπεζα, που ορίζεται με: 

α) την πράξη του Διοικητή της Τράπεζας της Ελλάδος αριθμ. 1087/ 
29.6.1987 και 

β) το έγγραφο της Εμπορικής Τράπεζας αριθμ. 2059/446/δσ/ 
29.7.87. 

Κατά τα λοιπά ισχύει ως έχει, η αρχική απόφασή μας αριθμ. 9000/ 
331/4.5.1987. 

Η απόφαση αυτή, να δημοσιευθεί στην εφημερίδα της Κυβερνή- 
σεως. 

Αθήνα, 3 Δεκεμβρίου 1987 

Ο Υφυπουργός 

ΣΠ. ΚΑΛΟΥΔΗΣ 

Αριθ. 142196 (2) 

Μέτρα για τον αγροτικό εξηλεκτρισμό. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΒΙΟΜΗΧΑΝΙΑΣ 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Την 179/69 Απόφαση Ε.Σ.Ο.Π. «Περί εγκρίσεως οικονομικών 
μέτρων δια την προώθησιν του γεωργικού εξηλεκτρισμού». 

2. Την 36068/2014/392/εγκ. 42/16.4.73 Απόφαση του Υπουρ¬ 
γού Αναπληρωτή Εθνικής Οικονομίας με θέμα αναπροσαρμογή συ¬ 
μπλήρωσης μέτρων περί αγροτικού εξηλεκτρισμού και την 458430/ 
3423/769/εγκ. 72/30.6.73 όμοια απόφαση «περί μελέτης προγραμ¬ 
ματισμού, κατασκευής, παραλαβής κ.λπ. έργων αγροτικού εξηλεκτρι¬ 
σμού». 

3. Το 1277/72 Ν.Δ. «περί τροποποιήσεωςτου Ν.Δ. 3881/58 «περί 
έργων εγγείων βελτιώσεων». 

4. το 433/77 Ν.Δ. «περί Οργανισμού του Υπουργείου Γεωργίας». 

5. Το 890/81 Ν.Δ. «περί εκσυγχρονισμού των γεωργικών εκμεταλ¬ 
λεύσεων» όπως έχει τροποποιηθεί. 

6. Την 124/3.6.83 Απόφαση της Επιτροπής Τιμών και Εισοδημά¬ 
των «περί εγκρίσεως Προγράμματος οικονομικών ενισχύσεων εκσυγ¬ 
χρονισμού των γεωργικών εκμεταλλεύσεων με εγκεκριμένο σχέδιο ανά¬ 
πτυξης». 

7. Την 347624/21.10.82 (ΦΕΚ 241/22.10.82 τ.Β') κοινή Από¬ 
φαση των Υπουργών Προεδρίας της Κυβέρνησης και Γεωργίας «περί 
αναμόρφωσης των συλλογικών οργάνων του Υπουργείου Γεωρ¬ 
γίας». 

8. Την 123143/4.7.84 απόφαση του Υπουργού Γεωργίας με θέμα 
«περιορισμοί στην ηλεκτροδότηση αρδευτικών εγκαταστάσεων». 

9. Σχετική εισήγηση της Δ/νσης Εκμηχάνισης Γεωργίας και Εκμε¬ 
τάλλευσης Μηχανικού Εξοπλισμού του Υπουργείου Γεωργίας για την 
ανάγκη αναθεώρησης και απλούστευσης των μέτρων που ισχύουν για 
τον αγροτικό εξηλεκτρισμό, αποφασίζουμε: 

1. Για τον εξηλεκτρισμό των εγκαταστάσεων των αγροτικών εκμε- 

ταλλεύσεων στο εξής ίσχύουν τα μέτρα που περιλαμβάνονται στο συνημ¬ 
μένο παράρτημα, που αποτελεί αναπόσπαστο τμήμα της απόφασής μας 
αυτής. Γ ' 

2. Ειδικά για τις ηλεκτροδοτήσεις των εγκαταστάσεων με επιδότηση 
από τις πιστώσεις Δ.Ε., έναρξη ισχύος των παραπάνω μέτρων γίνεται 
για τα έργα, που θα ενταχθούν στο αρχικό πρόγραμμα αγροτικού εξηλε¬ 
κτρισμού 1988. 

Η απόφαση αυτή να δημοσιευθεί στην εφημερίδα της Κυβερνή- 
Αθήνα, 10 Νοεμβρίου 1987 

οι ΥΠΟΥΡΓΟΙ 

ΓΕΩΡΓΙΑΣ ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ 

ΤΕΧΝΟΛΟΓΙΑΣ 

ΓΙΑΝΝΗΣ ΠΟΤΤΑΚΗΣ ΑΝΑΣΤΑΣΙΟΣ ΠΕΠΟΝΗΣ * 


ΠΑΡΑΡΤΗΜΑ 

Συνημμένο στην 142196/10.11.1987 κοινή απόφαση των Υπουργών 
Γεωργίας και Βιομηχανίας Ενέργειας και Τεχνολογίας. 

Μέτρα Αγροτικού Εξηλεκτρισμού 

Για τον εξηλεκτρισμό των εγκαταστάσεων των αγροτικών εκμεταλ¬ 
λεύσεων φυτικής και ζωϊκής παραγωγής, πλην των ιπποφορβείων δρο¬ 
μώνων ίππων, ισχύουν τα ακόλουθα: Γ 

1·α. Η ηλεκτροδότηση των αγροτικών εγκαταστάσεων στην χαμηλή 
τάση (Χ.Τ.) γίνεται είτε με το πρόγραμμα αγροτικού εξηλεκτρισμού και 
με επιδότηση από τις πιστώσεις Δ.Ε., είτε εκτός προγράμματος και χω- 
ρίς επιδότηση από τις Δ.Ε. με την εφαρμογή της διαδικασίας, που ισχύει 
στη Δ.Ε.Η. για τους λο:«ούς καταναλωτές. 

β. Η ηλεκτροδότηση στη μέση τάση (Μ.Τ.) των αγροτικών εγκατα¬ 
στάσεων γίνεται εκτός προγράμματος αγροτικού εξηλεκτρισμού και 
χωρίς επιδότηση από τις πιστώσεις Δ.Ε., με εφαρμογή της διαδικασίας 
που ισχύει στη Δ.Ε.Η. για τους λοιπούς καταναλωτές Μ.Τ. 

Με την ίδια διαδικασία (εκτός προγράμματος αγροτικού εξηλεκτρι¬ 
σμού) ηλεκτροδοτούνται στη χαμηλή ή μέση τάση και τα εγγειοβελτιω¬ 
τικά .κ.λπ. έργα αγροτικής φύσεως (αντλιοστάσια κ.λπ), που κατα¬ 
σκευάζονται από το Δημόσιο σε βάρος των πιστώσεων των συλλογικών 
αποφάσεων του Π.Δ.Ε. Η δαπάνη για την ηλεκτροδότηση των έργων 
αυτών βαρύνει τις οικείες πιστώσεις κατασκευής τους. 

γ. Τα έργα που κατασκευάζονται από το Δημόσιο σε περιοχές εφαρ- 
μογής κανονισμών της Ε.Ο.Κ. όταν η ηλεκτροδότησή τους δεν προω¬ 
θείται με τη διαδικασία του προγράμματος αγροτικού εξηλεκτρισμού, 
θα ηλεκτροδοτούνται με τη διαδικασία που ισχύει στη Δ.Ε.Η. για τους 
λοιπούς καταναλωτές. 

δ. Με την διαδικασία των λοιπών καταναλωτών και χωρίς επιδότηση 
από τις πιστώσεις Δ.Ε. γίνεται η ηλεκτροδότηση των αγροτικών εγκα¬ 
ταστάσεων, που ανήκουν σε παραγωγούς, που δεν είναι κατά κύρια 
απασχόληση γεωργοί. 

Επίσης. με την ίδια διαδικασία γίνεται και η ηλεκτροδότηση των 
εγκαταστάσεων που ανήκουν συνιδιοκτησιακά σε γεωργούς και μη γε- 
ωργούς κατά κύρια απασχόληση, όταν το ποσοστό συνιδιοκτησίας των 
μη γεωργών υπερβαίνει το 50%. 

ε. Οι καταναλώσεις ρεύματος των αγροτικών εγκαταστάσεων τιμο¬ 
λογούνται από τη Δ.Ε.Η. για τη Χαμηλή Τάση με το μειωμένο αγρο¬ 
τικό Τιμολόγιο Χαμηλής Τάσης (ΜΑΤ/Χ.Τ.) και για τη μέση Τάση με 
το μειωμένο αγροτικό Τιμολόγιο Μ.Τ. (ΜΑΤ/Μ.Τ.), όπως αυτά θα 
διαμορφώνονται εκάστοτε με τις ρυθμίσεις που' θα αποφασίζεται να 
ισχύουν κάθε φορά στη Δ.Ε.Η.Όι αγροτικοί καταναλωτές ανάλογα με 
τη χρήση τους εντάσσονται στα αντίστοιχα τιμολόγια της Δ.Ε.Η. 

2. Τα παραπάνω μέτρα αγροτικού εξηλεκτρισμού εφαρμόζονται για 
τις εγκαταστάσεις των αγροτικών εκμεταλλεύσεων, που αποβλέπουν σε 
παραγωγικούς σκοπούς και ανήκουν σε φυσικά ή νομικά πρόσωπα 
(ΟΕΒ, ΤΕΑ, κ.λπ.), σε Οργανισμούς Τοπικής Αυτοδιοίκησης (ΟΤΑ), σε 
Αγροτικές Συνεταιριστικές Οργανώσεις κάθε βαθμού και στο Δημόσιο. 

Ειδικότερα τα μέτρα αγροτικού εξηλεκτρισμού εφαρμόζονται για τις 
εγκαταστάσεις που καλύπτουν: 

. α · Αρδευση: Είναι οι εγκαταστάσεις σε κάθε είδος υδροληψιών (πη¬ 
γάδια, γεωτρήσεις, υδατοδεξαμενές, παρόχθια αντλιοστάσια κ.λπ.) με 
νόμιμη λειτουργία για την εξυπηρέτηση των αρδευτικών αναγκών κάθε 
είδους καλλιέργειας των αγροτικών εκμεταλλεύσεων των ενδιαφερομέ¬ 
νων παραγωγών. 

β. Αποστράγγιση: Είναι οι εγκαταστάσεις που εξυπηρετούν την εξυ¬ 
γίανση της γεωργικής γης και την εξασφάλιση συνθηκών καλλιέργειάς 
της. 


. Τ· άρδευση - Υδρευση (μικτή χρήση): Είναι οι εγκαταστάσεις 
άντλησης νερού, που ανήκουν στους Οργανισμούς Τοπικής Αυτ/σης, 
Αγροτικές Συνεταιριστικές Οργανώσεις κάθε βαθμού και το Δημόσιο’ 
εξυπηρετούν αρδευτικές και υδρευτικές ανάγκες μόνιμων κατοίκων και 
υπάρχει ή έχει εξασφαλιστεί η κατασκευή ανοιχτού (χωμάτινου ή επεν¬ 
δυμένου) ή κλειστού δικτύου άρδευσης με διοίκηση και διαχείριση από 
τους παραπάνω φορείς και εφόσον η κατανάλωση ηλεκτρικής ενέργειας 
στην περίοδο άρδευσης από Απρίλιο έως και Οκτώβριο και αργότερα ή 
ενωρίτερα, ανάλογα με την περιοχή, προβλέπεται να καλύπτει το 80% 
της συνολικής ετήσιας κατανάλωσης. 

δ. Κτηνοτροφικές και άλλες αγροτικές χρήσεις: Είναι όλες οι εγκατα¬ 
στάσεις με νόμιμη λειτουργία, που εξυπηρετούν την πρωτογενή παρα- 
γωγή της γεωργίας, κτηνοτροφίας και αλιείας. 

Ειδικότερα για την ηλεκτροδότηση των κτηνοτροφικών εκμεταλλεύ¬ 
σεων (βουστάσια, χοιροστάσια, ποιμνιοστάσια κ.λπ.) απαραίτητη προϋ¬ 
πόθεση είναι η ύπραξη νόμιμων και μόνιμων κτιριακών εγκαταστάσεων 
σταυλισμού των ζώων καθώς και άδεια λειτουργίας όπου απαιτείται. 

3. Οι εγκαταστάσεις των αγροτικών εκμεταλλεύσεων διακρίνονται 
στις εξής κατηγορίες: 

α. Κύριες. Είναι κάθε είδους εγκαταστάσεις, που χρησιμεύουν, και 
συντελούν με οποιοδήποτε τρόπο στην παραγωγή προϊόντων πρωτογε¬ 
νούς φυτικής και ζωικής παραγωγής. 

β. Συναφείς: Είναι κάθε είδους εγκαταστάσεις, μέσα ή έξω από το 
χώρο των κύριων εγκαταστάσεων, που χρησιμεύουν και συντελούν με 
οποιοδήποτε τρόπο στην προστασία, συλλογή, αποφλοίωση ξηρών καρ¬ 
πών, παρασκευή ζωοτροφών, προβλάστηση, πρόψυξη γάλακτος, σφαγή 
ζώων, τυποποίηση, συσκευασία, συντήρηση, ξήρανση κ.λπ. των προϊό¬ 
ντων πρωτογενούς , παραγωγής της γεωργίας, κτηνοτροφίας και 
αλιείας, χωρίς να γίνεται μεταποίηση των προϊόντων αυτών. 

Για τις συναφείς εκγαταστάσεις ισχύουν τα μέτρα αγροτικού εξηλε¬ 
κτρισμού εφόσον αυτές (α) ανήκουν σε παραγωγούς και ομάδες παρα¬ 
γωγών για την εξυπηρέτηση των αναγκών των δικών τους αποκλει¬ 
στικά αγροτικών εκμεταλλεύσεων, ανεξάρτητα αν γίνεται ή όχι ταυτό¬ 
χρονη ηλεκτροδότηση κύριων εγκαταστάσεων και (β) ανήκουν στο Δη¬ 
μόσιο, σε Αγροτικές Συνεταιριστικές Οργανώσεις κάθε βαθμού (συμπε- 
ριλαμβανονται και οι Κοινοπραξίες τους), Ο.Τ.Α., Ο.Ε.Β., Τ.Ε.Α., 
Ο.Β., Ε.Ο.Κ., και άλλα Νομικά πρόσωπα, που εποπτεύονται από το 
Κράτος, δεν έχουν κερδοσκοπικό χαρακτήρα και εξυπηρετούν παραγω¬ 
γούς, ανεξάρτητα της ύπαρξης ή μη αντίστοιχων κύριων εκμεταλλεύ¬ 
σεων ή εγκαταστάσεων. Στις εγκαταστάσεις αυτές δεν περιλαμβάνονται 
τα Δημοτικά και Κοινοτικά Σφαγεία, καθώς και οι εγκαταστάσεις άλ¬ 
λων Νομικών προσώπων, πλην των παραπάνω, τα οποία έχουν συστα- 
θεί να ασκούν αποκλειστικά εμπορία των αγροτικών προϊόντων και δεν 
έχουν κύριες εκμεταλλεύσεις ή εγκαταστάσεις πρωτογενούς παραγω- 
γής. 

. ϊ· Βοηθητικές: Είναι οι εγκαταστάσεις που βρίσκονται στο χώρο των 
κύριων ή συναφών εγκαταστάσεων των αγροτικών εκμεταλλεύσεων και 
εξυπηρετούν τις λειτουργικές ανάγκες τους (χώροι παραμονής ζώων, 
αποθήκευσης ζωοτροφών, εφοδίων και προϊόντων, υπόστεγα επισκευής 
εξοπλισμού κ.λπ.) αποκλειομένης της κατοικίας του φορέα. 

Ολες οι κύριες και συναφείς εγκαταστάσεις μπορεί να βρίσκονται 
μέσα ή έξω από το χώρο των αγροτικών εκμεταλλεύσεων, αν αυτό δι¬ 
καιολογείται για λόγους ιδιοκτησιακούς ή επιστήμης ή τεχνικής ή μείω¬ 
σης του κόστους παραγωγής, τυποποίησης, συσκευασίας, διατήρησης 
κ.λπ. των προϊόντων της πρωτογενούς φυτικής και ζωικής παραγωγής. 

4.α. Η ηλεκτροδότηση των εγκαταστάσεων των αγροτικών εκμεταλ¬ 
λεύσεων γίνεται αποκλειστικά ύστερα από αίτηση των ενδιαφερομένων 
φορέων στις Νομαρχιακές Υπηρεσίες Εγγρείων Βελτιώσεων του 
Υπουργείου Γεωργίας, οι οποίες κινούν τη διαδικασία μελέτης, προ¬ 
γραμματισμού και κατασκευής των έργων αγροτικού εξηλεκτρισμού, 
σαν ατομικά (μία εγκατάσταση), ομαδικά (δύο και περισσότερες εγκα¬ 
ταστάσεις) και συλλογικά (συλλογικοί φορείς). Ομαδική εγκατάσταση 
θεωρείται εκείνη που: α) όλα τα μέλη της ομάδας έχουν συγκυριότητα 
στην εγκατάσταση ή δικαιώματα χρήσης ή β) ορισμένα μέλη έχουν συ¬ 
γκυριότητα ή δικαιώματα χρήσης και τα υπόλοιπα μέλη δεσμεύονται 
απέναντι τους με σύμβαση χρησιδανείου. 

β.. Τα παραπάνω έργα εξηλεκτρισμού εφόσον πρόκειται να γίνουν με 
επιδότηση από τις πιστώσεις Δ.Ε., εντάσσονται στα ετήσια Νομαρχιακά 
Προγράμματα αγροτικού εξηλεκτρισμού (αρχικό στο τέλος του προη¬ 
γούμενου χρόνου ή αρχές του χρόνου και συμπληρωματικά στη διάρ¬ 
κεια. του χρόνου τουλάχιστον ανά τρίμηνο), που συντάσσονται από τις 
αρμόδιες Υπηρεσίες, ύστερα από γνωμοδότηση των Τοπικών Επιτρο- 

ο?πΑ"'Τ?ί 1 , κ ° 1 ύ Λ Ε π3''' εκτρΐσ|Χθύ (Τ.Ε.Α.Ε.), που έχουν συσταθεί με την 
347624/21.10.82 (ΦΕΚ 241/22.10.82 τ.Β') κοινή απόφαση των 

Υπουργών Προεδρίας της Κυβερνήσεως και Γεωργίας και εγκρίνονται 
από τους οικείους Νομάρχες ή τα Οικεία Νομαρχιακά Συμβούλια 
(Ν.Σ.), τα οποία και ενεργούν για τη χρηματοδότησή τους από τις πι¬ 
στώσεις του Π.Δ.Ε. (ΣΑΝΤ). 

γ. Στα προγράμματα αγροτικού εξηλεκτρισμού, εντάσσονται για κα¬ 
τασκευή τα έργα, για τα οποία υπάρχει δηλωμένο το ενδιαφέρον των 
φορέων των εγκαταστάσεων για την καταβολή της συμμετοχής τους, 
που προκύπτει κατά περίπτωση, ύστερα από ειδοποίησή τους, από τις 
αρμόδιες Νομαρχιακές Υπηρεσίες Εγγείων Βελτιώσεων. 

δ. Τα έργα, που είτε από τη φυσιογνωμία τους, είτε από τυχόν δε¬ 
σμεύσεις με συμβατικές υποχρεώσεις προς το Δημόσιο ή την ΕΟΚ, χα¬ 
ρακτηρίζονται σαν επείγοντα, εντάσσονται κατά προτεραιότητα στα 
προγράμματα αυτά. 

ε. Το ύψος της ετήσιας χρηματοδότησης για τα παραπάνω προγράμ¬ 
ματα από τις πιστώσεις Δ.Ε. των ΣΑΝΤ, θα καθορίζεται από τα οικεία 
Ν.Σ., ανάλογα με τις ανάγκες και δυνατότητες και ύστερα από εισή¬ 
γηση των αρμοδίων Νομαρχιακών Υπηρεσιών του Υπουργείου Γεωρ¬ 
γίας σε συνεργασία με τις αντίστοιχες Υπηρεσίες της Δ.Ε.Η. 

στ. Το όριο πιστώσεων των ΣΑΝΤ είναι και όριο κατασκευών των έρ¬ 
γων του Προγράμματος. 

5. Η μελέτη και κατασκευή των απαραίτητων ηλεκτρικών δικτύων 
και Υ/Σ, διανομής για την ηλεκτροδότηση των αγροτικών εγκαταστά¬ 
σεων γίνεται από τη ΔΕΗ, σύμφωνα με τους Γενικούς και Ειδικούς 
όρους και Κανονισμούς της και σύμφωνα με όσα ορίζονται στην από¬ 
φαση αυτή. 

6. Συνολική δαπάνη ηλεκτροδότησης. 

Η συνολική δαπάνη ηλεκτροδότησης (Σ.Δ.Η.) των αγροτικών εγκα¬ 
ταστάσεων στη χαμηλή τάση (Χ.Τ.) αποτελείται από τη δαπάνη δι¬ 
κτύου (Δ.Δ.) και τη δαπάνη παροχής (Δ.Π.). 

α. Η δαπάνη δικτύου καλύπτει την επέκταση, ενίσχυση ή ανακατα- 
σκευή των δικτύων διανομής, που με ευθύνη .της ΔΕΗ, είναι απόλυτα 
αναγκαία για την ηλεκτροδότηση των αγροτικών εγκαταστάσεων ή για 
την επαύξηση της ισχύος ηλεκτροδοτημένων. 

β. Η δαπάνη παροχής (Δ.Π.) καλύπτει το μέσο κόστος της δαπάνης 
παροχέτευσης και εγκατάστασης μέτρησης του ρεύματος στις αγροτικές 
εγκαταστάσεις και καθορίζεται σε σταθερές τιμές για κάθε τύπο παρο¬ 
χής προκειμένου για δίκτυα χαμηλής τάσης. Οι τιμές αυτές είναι ενιαίες 
για όλη τη χώρα, δεν μεταβάλλονται σε χρονικά διαστήματα τουλάχι¬ 
στον μικρότερα του έτους και όταν κρίνεται αναγκαία η μεταβολή τους 
αυτή θα γίνεται ύστερα από προηγούμενη σχετική ενημέρωση της αρμό¬ 
διας Υπηρεσίας του Υπουργείου Γεωργίας. 

7. Κατανομή δαπάνης ηλεκτροδότησης. 

Η συνολική δαπάνη κατασκευής των ατομικών, ομαδικών και συλλο¬ 
γικών έργων ηλεκτροδότησης των αγροτικών εγκαταστάσεων, που γί¬ 
νεται με επιδότηση από τις πιστώσεις Δ.Ε. μέσω του προγράμματος 
αγροτικού εξηλεκτρισμού, κατανέμεται μεταξύ της ΔΕΗ, του Δημοσίου 
(ΔΕ) και των ωφελουμένων φορέων των έργων με κριτήρια οικονομικά, 
αναπτυξιακά και κοινωνικά ως εξής: 

α. Η ΔΕΗ επιβαρύνεται με ποσοστό 47% της συνολικής δαπάνης 
ηλεκτροδότησης (Σ.Δ.Η.) για έργα με δείκτη αποδοτικότητας (Δ.Α.) 
από 1:1 έως 1:60 και για έργα με δείκτη αποδοτικότητας μικρότερο 
από 1:60 (π.χ. 1:61 κ.λπ.) η επιβάρυνσή της καθορίζεται με βάση τον 
τύπο Σ = 60 X ε X 0,47 (όπου Σ = συμμετοχή της ΔΕΗ και ε προβλε- 
πόμενα ετήσια έσοδα της ΔΕΗ από καταναλώσεις ρεύματος)· 

Ο δείκτης αποδοτικότητας εκφράζεται από το λόγο των ετησίων εσό¬ 
δων (αριθμός ΚΥΤΗ X τιμή ρεύματος ανά ΚΨΗ ) προς τη συνολική δα¬ 
πάνη ηλεκτροδότησης. 

Για τον υπολογισμό των προβλεπομένων ετήσιων καταναλώσεων 
ρεύματος λαμβάνονται υπόψη τα γεωργοτεχνικά στοιχεία των αντιστοί¬ 
χων δελτίων Νο Ια κ.λπ., που συντάσσονται για την ηλεκτροδότηση 
κάθε αγροτικής εγκατάστασης. 

Στις περιπτώσεις ενίσχυσης δικτύων, για επαύξηση της εγκαταστη¬ 
μένης ισχύος σε ηλεκτροδοτημένες εγκαταστάσεις, λόγω επέκτασης 
κ.λπ., για τον υπολογισμό των ετήσιων εσόδων της ΔΕΗ και του συντε¬ 
λεστή οικονομικής ευστάθειας θα λαμβάνονται υπόψη συνολικά τα νέα 
μαζί με τα αρχικά (αρχικής ηλεκτροδότησης) γεωργοτεχνικά στοιχεία 
των εκμεταλλεύσεων (συνολικό μανομετρικό ύψος, συνολική έκταση ή 
επιφάνεια, ισχύς, ώρες λειτουργίας κ.λπ.). 

Η παραπάνω ρύθμιση για τη συμμετοχή της ΔΕΗ στις δαπάνες κα¬ 
τασκευής των έργων αγροτικού εξηλεκτρισμού υπόκειται σε επανέλεγχο 
και επανακαθορισμό της εφόσον από τα αποτελέσματα εφαρμογής της, 
τουλάχιστον επί ένα χρόνο, διαπιστωθεί αξιόλογη απόκλιση της συμμε¬ 
τοχής της από ποσοστό 43% περίπου της ΣΔΗ. 

β. Οι πιστώσεις Δ.Ε. επιβαρύνονται με ποσοστό της συνολικής δαπά¬ 


νης ηλεκτροδότησης ανάλογα με το συντελεστή οικονομικής ευστάθειας 
των έργων (ΣΟΕ), το δείκτη αποδοτικότητας των δικτύων (Δ.Α.) όσον 
αφορά την ηλεκτροδότηση των εγκαταστάσεων συναφών φορτίων και 
το είδος των αγροτικών εγκαταστάσεων. Ο συντελεστής οικονομικής 
ευστάθειας (Σ.Ο.Ε.) των έργων αγροτικού εξηλεκτρισμού προκύπτει 
από την εφαρμογή του τύπου: 


Σ (Φ + ΔΕ) · Ε 

Όπου Κρ = Ετήσιες καταναλώσεις ρεύματος σε Κ-Δ^.Η. που καθορί¬ 
ζονται με βάσης τις σταθερές τιμές που έχουν καθοριστεί ή θα καθορίζο¬ 
νται από το Υπουργείο Γεωργίας κατά ομάδες καλλιεργειών και είδος 
εγκαταστάσεων των εκμεταλλεύσεων ζωικής παραγωγής και οι οποίες, 
με αποφάσεις των Τ.Ε.Α.Ε., μπορούν να προσαρμόζονται στις τοπικές 
συνθήκες κάθε περιοχής, σε ποσοστό μέχρι + ή - 20%. 

Σω = σταθερός συντελεστής υπολογισμού της ετήσιας ωφέλειας από 
την ηλεκτροδότηση των εγκαταστάσεων. 

Σ (Φ + ΔΕ) = συμμετοχή φορέα και ΔΕ. 

Ε = το επιτόκιο της ΑΤΕ, που ισχύει κάθε φορά για τα μεσοπρόθεσμα 
δάνεια! 

Οι σταθεροί συντελεστές υπολογισμού της ετήσιας ωφέλειας, η οποία 
προκύπτει για τις αγροτικές εγκαταστάσεις από την ηλεκτροδότησή 
τους, καθορίζονται από το Υπουργείο Γεωργίας για κάθε είδος εγκατά¬ 
στασης, ανάλογα με τις μεταβολές, που γίνονται στις τιμές του ρεύμα¬ 
τος και των υγρών καυσίμων, καθώς και του Μηχανολογικού εξοπλι¬ 
σμού κ.λπ. Στις περιπτώσεις που οι Σ.Ο.Ε. είναι μικρότεροι της μονά¬ 
δας στρογγυλοποιούνται στο ανώτερο ή κατώτερο εκατοστό, εφόσον 
αντίστοιχα τα χιλιοστά είναι ίσα ή μεγαλύτερα από 6 ή ίσα ή μικρότερα 
από 5. 

(α) Ειδικότερα η συμμετοχή των πιστώσεων Δ.Ε. στη συνολική δα¬ 
πάνη ηλεκτροδότησης των εγκαταστάσεων των ατομικών, ομαδικών 
και συλλογικών έργων καθορίζεται ως ακολούθως, είτε πρόκειται για 
αρχική ηλεκτροδότηση, είτε για επαύξηση εγκατεστημένης ισχύος ηλε¬ 
κτροδοτημένων εγκαταστάσεων με ενίσχυση ή ανακατασκευή δικτύου: 

(1) Έργα ηλεκτροδότησης αρδευτικών και στραγγιστικών εγκατα¬ 
στάσεων. 

Για τα έργα με συντελεστή οικονομικής ευστάθειας (ΣΟΕ) ίσο ή με¬ 
γαλύτερο της μονάδας οι πιστώσεις Δ.Ε. συμμετέχουν με ποσό που αντι¬ 
προσωπεύει ποσοστό 25% της συνολικής δαπάνης ηλεκτροδότησης. 

Για τα έργα με ΣΟΕ μικρότερο της μονάδας η συμμετοχή των Δ.Ε. 
καθορίζεται με την εφαρμογή του τύπου: 

ΣΔΕ = 0,20 X ΣΟΕ X ΣΔΗ 
όπου ΣΔΕ - συμμετοχή των πιστώσεων Δ.Ε. 

(2) Έργα ηλεκτροδότησης εγκαταστάσεων ζωικής παραγωγής & 
Θερμοκηπίων. 

Για τα έργα με ΣΟΕ ίσο ή μεγαλύτερο της μονάδας οι πιστώσεις 
Δ.Ε. συμμετέχουν με ποσό που αντιπροσωπεύει ποσοστό μέχρι 50% της 
συνολικής δαπάνης ηλεκτροδότησης. 

Γ ια τα έργα με Σ< >Ε μικρότερο της μονάδας η συμμετοχή των Δ.Ε. 
καθορίζεται με την εφαρμογή του τύπου: 

ΣΔΕ = 0,40 X ΣΟΕ X ΣΔΗ 

(3) Έργα ηλεκτροδότησης εγκαταστάσεων συναφών φορτίων 

Για τα έργα με δείκτη αποδοτικότητας (ΔΑ) 1/1 έως 1/60 οι πι¬ 
στώσεις Δ.Ε. συμμετέχουν με ποσοστό 30% της συνολικής δαπάνης 
ηλεκτροδότησης και για έργα με ΔΑ μικρότερο του 1 /60, η συμμετοχή 
τους καθορίζεται με βάση τον τύπο: 

ΣΔΕ = 60 X ε X 0,25 

(β) Στα έργα εξηλεκτρισμού που περιλαμβάνουν εγκαταστάσεις ζωικής 
και φυτικής παραγωγής (μικτά), θα εφαρμόζεται η επιδότηση που αντι¬ 
στοιχεί στο είδος της εγκατάστασης που κυριαρχεί (υπερτερεί). 

γ. Οι ωφελούμενοι φορείς-παραγωγοί επιβαρύνονται με το υπόλοιπο 
της συνολικής δαπάνης ηλεκτροδότησης, που απομένει, μετά την αφαί¬ 
ρεση των συμμετοχών της ΔΕΗ και των πιστώσεων Δ.Ε. 

γα. Σε κάθε περίπτωση (για όλα τα είδη των αγροτικών εγκαταστά¬ 
σεων) η συμμετοχή των φορέων των έργων του προγράμματος αγροτι¬ 
κού εξηλεκτρισμού δεν μπορεί να είναι μικρότερη από το ποσό, που αντι¬ 
προσωπεύει τη δαπάνη της αντίστοιχης παροχής τους που χρεώνεται 
για τους αγροτικούς καταναλωτές, ούτε και μικρότερη από το 20% της 
συνολικής δαπάνης ηλεκτροδότησης, προκειμένου για τις εγκαταστά¬ 
σεις ζωικής παραγωγής και θερμοκηπίων. 

γβ. Το τυχόν επι πλέον ποσό συμμετοχής των φορέων των έργων, 
που προκύππτει από την εφαρμογή της παραπάνω περίπτωσης (γα), 

αφαιρείται από την συμμετοχή των πιστώσεων Δ.Ε. 

γγ. Οι φορείς των εγκαταστάσεων, στις οποίες γίνεται επαϋξηση 
ισχύος, χωρίς ενίσχυση ή ανακατασκευή δικτύων, επιβαρύνονται με 
ολόκληρη τη δαπάνη που προκύπτει από τη διαφορά παροχών. 

γδ. Η δαπάνη πραγματοποίησης της ηλεκτροδότησης εγκαταστά¬ 
σεων, που βρίσκονται σε απόσταση παροχής και δεν απαιτούν ενίσχυση 
ή ανακατασκευή δικτύων, βαρύνει εξολοκλήρου τους φορείς των εγκα¬ 
ταστάσεων αυτών. Για την ηλεκτροδότηση των εγκαταστάσεων αυτών, 
που έχει καταβληθεί στη Δ.Ε.Η. η αξία παροχής τους και καθυστερεί η 
ηλεκτρική σύνδεση από υπαιτιότητα των ενδιαφερομένων, θα ειδοποιού¬ 
νται από τη Δ.Ε.Η. ότι μετά παρέλευση ενός έτους από την πληρωμή 
της συμμετοχής η δαπάνη παροχής θα υπόκειται σε αναθεώρηση. 

8. α. Η διάκριση σε γεωργούς ή μη γεωργούς αφορά μόνο τις περι¬ 
πτώσεις που φορείς των εγκαταστάσεων ή εκμεταλλεύσεων είναι φυσικά 
πρόσωπα (ένας παραγωγός ή ομάδα παραγωγών) ή εταιρείες κάθε 
μορφής (Ο.Ε., Ε.Ε., Α.Ε. και Ε.Π.Ε.), ενώ οι λοιποί φορείς θεωρούνται 
γεωργοί. 

β. Στα έργα αγροτικού εξηλεκτρισμού, που κατασκευάζονται δίκτυα 
για την ηλεκτροδότηση περισσοτέρων της μιας αγροτικών εγκαταστά¬ 
σεων, η συμμετοχή των φορέων στις δαπάνες ηλεκτροδότησης επιμερί¬ 
ζεται μεταξύ των εγκαταστάσεων, με βάση τη δαπάνη παροχών τους, 
που είναι ανάλογη με την εγκαταστημένη ισχύ. Στην περίπτωση αυτή, 
για τον προσδιορισμό της συμμετοχής του φορέα κάθε εγκατάστασης 
στις δαπάνες ηλεκτροδότησης εφαρμόζεται ο τύπος: 

, Δπ 1 ή 2 κ.λπ. ΣΣΦ 

ΣΙ ή 2 κ.λπ. = - ! -— 

Σ.Δ.ΓΊ. 

Όπου ΣΙ ή 2 κ.λπ. = η επί μέρους συμμετοχή κάθε εγκατάστασης 

Δπ 1 ή 2 κ.λπ. = η επί μέρους δαπάνη παροχής κάθε εγκατά¬ 
στασης 

ΣΣΦ = η συνολική συμμετοχή φορέων σε δαπάνες ηλεκτροδό¬ 
τησης 

ΣΔΠ = η συνολική δαπάνη παροχών των εγκαταστάσεων, 
η. Για τα ομαδικά έργα αγροτικού εξηλεκτρισμού η ΔΕΗ έχει την 
υποχρέωση για μια διετία, από την αποπεράτωση των ηλεκτρικών τους 
δικτύων, να ηλεκτροδοτεί κάθε αγροτική εγκατάσταση, που βρίσκεται 
σ’ απόσταση παροχής, μέχρι να καλυφθεί η συνολική ισχύς, που έχει 
προβλεφθεί από τις (αντίστοιχες μελέτες. Η ηλεκτροδότηση των εγκατα¬ 
στάσεων αυτών, από απόσταση παροχής, στη διάρκεια της διετίας θα 
γίνεται μόνο με την επιβάρυνση των φορέων τους. 

δ. Για τις αγροτικές εγκαταστάσεις που έχουν ηλεκτροδοτηθεί κατά 
την έναρξη ισχύος της απόφασης αυτής με τη διαδικασία των λοιπών 
καταναλωτών της ΔΕΗ και γίνεται μετατροπή του τιμολογίου ρεύμα¬ 
τος σε αγροτική χρήση, οι φορείς τους επιβαρύνονται με τη δαπάνη πα¬ 
ροχής τους, μειωμένη κατά το ποσό της συμμετοχής τους, για δαπάνη 
παροχής που προκύπτει από την εφαρμογή της διαδικασίας για τους 
λοιπούς καταναλωτές ρεύματος, εφόσον η συμμετοχή αυτή είναι μικρό¬ 
τερη από τη δαπάνη παροχής των αγροτικών καταναλωτών. Σε αντί¬ 
θετη περίπτωση, οι φορείς των εγκαταστάσεων αυτών δεν έχουν καμία 
επιβάρυνση για την μετατροπή του τιμολογίου ρεύματος. 

ε. Η ηλεκτροδότηση στη χαμηλή τάση (Χ.Τ.) των ατομικών, ομαδι¬ 
κών και συλλογικών έργων των διαφόρων φορέων (πλην των φορέων 
που δεν είναι κατά κύρια απασχόληση γεωργοί), όταν αυτή δεν πραγμα¬ 
τοποιείται με επιδότηση από τις πιστώσεις Δ.Ε., αλλά με τη διαδικασία 
των λοιπών καταναλωτών, γίνεται ύστερα από αίτηση των ενδιαφερο¬ 
μένων, που υποβάλλεται στις Νομαρχιακές Υπηρεσίες Εγγείων Βελτι¬ 
ώσεων. 

στ. Για τις αγροτικές εγκαταστάσεις που περιλαμβάνονται στα προ¬ 
γράμματα αγροτικού εξηλεκτρισμού, εφόσον η ηλεκτροδότησή τους 
πραγματοποιείται χωρίς επιδότηση από τις Δ.Ε., ύστερα από αίτηση 
των ενδιαφερομένων, η συμμετοχή της ΔΕΗ στη συνολική δαπάνη ηλε¬ 
κτροδότησης είναι η προκύπτουσα από τη διαδικασία αγροτικού εξηλε¬ 
κτρισμού. Το υπόλοιπο της δαπάνης βαρύνει τους φορείς των εγκατα¬ 
στάσεων. 

9. Στα δελτία γεωργοτεχνικών στοιχείων, που διαβιβάζονται από τις 
Νομαρχιακές Υπηρεσίες Εγγείων Βελτιώσεων στις αρμόδιες Τοπικές 
Υπηρεσίες της ΔΕΗ για τη σύνταξη των μελετών κατασκευής των ηλε¬ 
κτρικών δικτύων, αναγράφονται στη στήλη παρατηρήσεων και τα στοι¬ 
χεία που αφορούν το είδος των αγροτικών εγκαταστάσεων, το κύριο 
επάγγελμα των παραγωγών, όταν φορείς των έργων εξηλεκτρισμού δεν 
είναι το Δημόσιο, Οι ΟΤΑ, ΟΕΒ, ΤΕΑ, Αγροτικές Συνεταιριστικές Ορ¬ 
γανώσεις κάθε βαθμού, αλλά Νομικά Πρόσωπα που εποπτεύονται από 


το Κράτος και Εταιρείες, το ποσοστό της τυχόν συνιδιοκτησίας των 
εγκαταστάσεων από μη γεωργούς, καθώς και η διαδικασία πραγματο¬ 
ποίησης της ηλεκτροδότησης (με πρόγραμμα αγροτικού εξηλεκτρισμού 
ή με τη διαδικασία των λοιπών καταναλωτών), 

10. α. Ο χαρακτηρισμός των παραγωγών σε μη γεωργούς κατά κύ¬ 
ρια απασχόληση θα γίνεται από τις Νομαρχιακές Υπηρεσίες Εγγείων 
Βελτιώσεων, με βάση τις σχετικές διατάξεις που ισχύουν για το θέμα 
αυτό, όπως είναι το 890/81 Π.Δ. «περί εκσυγχρονισμού των γεωργι¬ 
κών εκμεταλλεύσεων», όπως τροποποιήθηκε αργότερα, οι 124/ 
3.6.83, 129/83 κλπ. Αποφάσεις της Επιτροπής Τιμών και Εισοδημά¬ 
των «περί εγκρίσεως προγράμματος οικονομικών ενισχύσεων εκσυγ¬ 
χρονισμού των γεωργικών εκμεταλλεύσεων με εγκεκριμένο σχέδιο ανά¬ 
πτυξης», όπως έχουν τροποποιηθεί και ισχύουν κάθε φορά, καθώς και η 
13724/12.8.86 απόφαση του Υπουργού Γεωργίας, για την εφαρμογή 
του 797/85 Καν. ΕΟΚ. 

β. Οι παραπάνω Υπηρεσίες μπορούν, κατά την κρίση τους, να ζητούν 
από τους ενδιαφερομένους την προσκόμιση σχετικών βεβαιώσεων ή άλ¬ 
λων απαραιτήτων στοιχείων και δικαιολογητικών από τις Δ/νσεις Γε¬ 
ωργίας, Υπηρεσίες ΑΤΕ, Αγροτικούς Συλλόγους, Συνεταιριστικές Ορ¬ 
γανώσεις, κ.λ.π., καθώς και υπεύθυνες δηλώσεις του Ν.Δ. 105/69 για 
την ακρίβεια των στοιχείων, που αναφέρονται στην αίτηση των ενδιαφε¬ 
ρομένων γιά κάθε εγκατάσταση. 

γ. Σε περιπτώσεις αμφιβολίας των Υπηρεσιών ή όταν οι ενδιαφερόμε¬ 
νοι δεν αποδέχονται το χαρακτηρισμό τους των μη γεωργών, γνωμα¬ 
τεύουν σχετικά οι Τ.Ε.Α.Ε. και σε τυχόν διαφωνία των μελών τους, 
αποφασίζουν τελεσίδικα οι οικείοι Νομάρχες. 

11. Κατασκευή ηλεκτρικών δικτύων και Υ/Σ διανομής και κάλυψη 
προϋποθέσεων. 

Η κατασκευή των απαραίτητων αγροτικών ηλεκτρικών δικτύων και 
Υ/Σ διανομής γίνεται από τη ΔΕΗ κατά προτεραιότητα σε σχέση με τα 
αντίστοιχα των άλλων χρήσεων και σύμφωνα με τη σειρά κάλυψης των 
προϋποθέσεων και με τα παρακάτω: 

α. Για τα έργα που εντάσσονται στα Νομαρχιακά προγράμματα 
αγροτικού εξηλεκτρισμού, η κατασκευή την ηλεκτρικών δικτύων γίνε¬ 
ται ύστερα από την καταβολή στη Δ.Ε.Η. των συμμετοχών των φορέων 
στις δαπάνες ηλεκτροδότησης, όπως καθορίζονται στους πίνακες του 
προγράμματος και ύστερα από την ετοιμότητα των απαραίτητων ηλε- 
κτρομηχανολογικών εγκαταστάσεών τους ή μετά τη δανειακή κάλυψη 
των προϋποθέσεων αυτών (συμμετοχή και ετοιμότητα) από την ΑΤΕ ή 
το Δημόσιο ή τα Νομαρχιακά Ταμεία. 

Για την κάλυψη των προϋποθέσεων κατασκευής των ηλεκτρικών δι¬ 
κτύων των ομαδικών έργων εφαρμόζονται όσα ορίζονται στη σχετική 
απόφαση, που ισχύει κάθε φορά, για τη μελέτη, προγραμματισμό, κατα¬ 
σκευή και παραλαβή των έργων αγροτικού εξηλεκτρισμού. 

Όταν δεν πραγματοποιηθεί η προώθηση ενός έργου για κατασκευή, 
επιστρέφονται από τη Δ.Ε.Η. οι συμμετοχές που έχουν καταβληθεί από 
τους ενδιαφερομένους φορείς. 

Ειδικά για τα ομαδικά έργα οι φορείς τους θα ειδοποιούνται από τη 
Δ.Ε.Η. να μη προβαίνουν στην ετοιμότητα των εγκαταστάσεών τους αν 
προηγούμενα δεν έχει εξασφαλιστεί η καταβολή της συμμετοχής τους 
από το προβλεπόμενο ποσοστό εγκαταστάσεων και έκτασης (για τα αρ¬ 
δευτικά). 

β. Η καταβολή στη ΔΕΗ της συμμετοχής του Δημοσίου (πιστώσεις 
Δ.Ε.) για τα παραπάνω έργα γίνεται συνολικά μετά τη διαπίστωση κα¬ 
τασκευής των δικτύων, με τη σύνταξη και υπογραφή σχετικού Πρακτι¬ 
κού που αποτελεί αναγκαίο παραστατικό πληρωμής. 

γ. Σε περιπτώσεις που δεν είναι δυνατή η πλήρης αποπεράτωση της 
κατασκευής των ηλεκτρικών δικτύων των παραπάνω έργων μέχρι το 
τέλος της περιόδου πληρωμής των πιστώσεων Δ.Ε., που έχουν διατεθεί 
σε κάθε Νομό για το σκοπό αυτό, είναι δυνατό για τα έργα με μερική 
κατασκευή και παραλαβή και εφόσον υπάρχουν διαθέσιμες πιστώσεις 
Δ.Ε., να καταβάλλεται στη Δ.Ε.Η. ολόκληρο το ποσό της συμμετοχής 
του Δημοσίου, το οποίο αναλογεί για τα έργα αυτά, αρκεί στο σχετικό 
πρακτικό παραλαβής να σημειώνονται το ποσοστό κατασκευής των ηλε¬ 
κτρικών δικτύων και η έγγραφη ανάληψη υποχρέωσης από τη Δ.Ε.Η. 
να συνεχίσει την κατασκευή τους κατά απόλυτη προτεραιότητα στον 
επόμενο χρόνο. 

δ. Για τα έργα που γίνονται χωρίς επιδότηση από τις πιστώσεις Δ.Ε., 
η κατασκευή των ηλεκτρικών τους δικτύων πραγματοποιείται μετά 
τηνκαταβολή, από τους φορείς των αγροτικών εγκαταστάσεων, της 
συμμετοχής τους και μετά την ετοιμότητα των απαραιτήτων ηλεκτρο- 
μηχανολογικών εγκατάστάσεών τους ή τη δανειακή κάλυψη των προϋ¬ 
ποθέσεων αυτών από την Α.Τ.Ε. κ.λπ. 

Τα δίκτυα των έργων αυτών κατασκευάζονται μετά την αποπερά- 

τωση των δικτύων των έργων, που μέχρι τη στιγμή αυτή έχουν εντα¬ 
χθεί με επιδότηση στο πρόγραμμα αγροτικού εξηλεκτρισμού του Νομού, 
έχουν αναγγελθεί και καλύψει τις προϋποθέσεις κατασκευής τους ή και 
ενωρίτερα, εφόσον, είτε δεν δημιουργούν καθυστέρηση στην κατασκευή 
των έργων του προγράμματος, είτε αν για τα έργα αυτά υπάρχουν δε¬ 
σμεύσεις για το χρόνο αποπεράτωσής τους λόγω εφαρμογής Καν/σμών 
Ε.Ο.Κ. κ.λπ., ή εφόσον οι φορείς των έργων επιβαρυνθούν με ολόκληρη 
τη συνολική δαπάνη ηλεκτροδότησης των εγκαταστάσεων τους. 

ε. Για την ταχύτερη κατασκευή των ηλεκτρικών δικτύων των έργων 
αγροτικού εξηλεκτρισμού, η ΔΕΗ ενεργεί για την ταχύτερη σύνταξη 
των μελετών και την έγκαιρη εξασφάλιση των απαραίτητων πιστώ¬ 
σεων, μετασχηματιστών και άλλων υλικών για την κάλυψη των ανα¬ 
γκών κατασκευής των δικτύων. Επίσης η ΔΕΗ παίρνει τα αναγκαία μέ¬ 
τρα, που θα εξασφαλίζουν τον προσφορότερο τρόπο ανάθεσης και κατα¬ 
σκευής των ηλεκτρικών δικτύων. 

στ. Στα ομαδικά έργα, που καλύφθηκε το απαιτούμενο ελάχιστο πο¬ 
σοστό των προϋποθέσεων κατασκευής των ηλεκτρικών δικτύων, είναι 
δυνατή η εξαίρεση κλάδων δικτύων όταν για τους κλάδους αυτούς κα¬ 
μία εγκατάσταση δεν κάλυψε τις προϋποθέσεις. Στις περιπτώσεις αυτές 
προχωρεί η κατασκευή των δικτύων για τις υπόλοιπες εγκαταστάσεις 
που καλύπτουν το απαιτούμενο ελάχιστο ποσοστό και εκ των υστέρων 
γίνεται τροποποίηση της μελέτης των έργων αυτών και τα έργα αυτά 
επανεντάσσονται στο πρόγραμμα με τα νέα στοιχεία όσον αφορά τη συμ¬ 
μετοχή της Δ.Ε.Η. Η τυχόν επιπλέον ή επί έλαττον διαφορά στη συμμε¬ 
τοχή των φορέων βαρύνει ή αφαιρείται αντίστοιχα από τις Δ.Ε. 

Όταν στα ομαδικά έργα από τις δηλώσεις των φορέων προκύπτει ότι 
δεν καλύπτεται το απαιτούμενο ελάχιστο ποσοστό των προϋποθέσεων 
προώθησής τους για κατασκευή, τότε εξετάζεται η δυνατότητα αναθεώ¬ 
ρησης της μελέτης των δικτύων με βάση τις δηλώσεις ενδιαφέροντος 
των φορέων - παραγωγών και τη θέση (διασπορά) των εγκαταστάσεών 
τους. 

12. Εξαιρέσεις 

Τα μέτρα που αναφέρονται στην προηγούμενη παράγραφο, δεν ισχύ¬ 
ουν στις ακόλουθες περιπτώσεις: 

α. Για τις εγκαταστάσεις χαμηλής τάσης, οι οποίες χρησιμοποιούνται 
για την άρδευση και στράγγιση εκτάσεων, που νοικιάζονται για ένα 
χρόνο για ορυζοκαλλιέργεια. 

Η ηλεκτροδότηση των εγκαταστάσεων αυτών γίνεται χωρίς επιδό¬ 
τηση από τις πιστώσεις Δ.Ε. και σύμφωνα με όσα εφαρμόζονται στη 
ΔΕΗ για προσωρινούς καταναλωτές των άλλων χρήσεων. Οι κατανα¬ 
λώσεις ρεύματος θα τιμολογούνται με το αντίστοιχο τιμολόγιο αγροτι¬ 
κής χρήσης. 

β. Για τις αρδευτικές εγκαταστάσεις χαμηλής τάσης (α) που βρίσκο¬ 
νται μέσα στην περίμετρο συλλογικών αρδευτικών δικτύων, τα οποία 
λειτουργούν ή κατασκευάζονται ή έχουν χρηματοδοτηθεί για κατα¬ 
σκευή από το Δημόσιο, Νομικά Πρόσωπα και ΟΤΑ, (β) σε περιοχές έξω 
από συλλογικά αρδευτικά δίκτυα, οι οποίες έχουν τεθεί υπό έλεγχο ή 
απαγόρευση από άποψη ανόρυξης κλπ. πηγαδιών και γεωτρήσεων και 
για εγκαταστάσεις που δεν έχουν νόμιμη ανόρυξη και λειτουργία, (γ) σε 
περιοχές, που με απόφαση της Διοίκησης έχει προγραμματιστεί η εφαρ¬ 
μογή αναδασμού και (δ) σε περιοχές που το νερό των εγκαταστάσεων 
αυτών έχει μεγάλο βαθμό υφαλμύρωσης. 

Η εξαίρεση αυτή δεν ισχύει για τις αρδευτικές εγκαταστάσεις των πα¬ 
ραπάνω περιοχών, για τις οποίες, με σχετική απόφαση του Υπουργού 
Γεωργίας, ή των οικείων Νομαρχών επιτρέπεται η ηλεκτροδότησή τους 
κατ’ εξαίρεση. 

Η κατ’ εξαίρεση ηλεκτροδότηση των εγκαταστάσεων αυτών πραγ¬ 
ματοποιείται σύμφωνα με όσα ορίζονται στην απόφασή μας αυτή, κα¬ 
θώς και στην παραπάνω απόφαση του Υπουργού Γεωργίας ή στις επί 
μέρους αποφάσεις των Νομαρχών που ισχύουν κάθε φορά για τους πε¬ 
ριορισμούς στις ηλεκτροδοτήσεις αρδευτικών εγκαταστάσεων μέσα σε 
περιοχές συλλογικών έργων κ.λ.π. 

γ. Για τις αρδευτικές εγκαταστάσεις που δεν εξυπηρετούν εκμεταλ¬ 
λεύσεις με καθαρά γεωργικό και παραγωγικό χαρακτήρα (οικιακοί λα¬ 
χανόκηποι και οπωρώνες, μικροοικοπεδικές εκτάσεις γεωργών και άλ¬ 
λων φορέων και καθαρά οικοπεδικές εκτάσεις μη γεωργών με εξοχικά 
σπίτια η όχι). Οι εγκαταστάσεις αυτές θα ηλεκτροδοτούνται ύστερα από 
σχετικό σημείωμα των τοπικών Υπηρεσιών Ε.Β. και σύμφωνα με όσα 
ισχύουν στη ΔΕΗ για τους λοιπούς καταναλωτές. 

Με απόφαση του οικείου Νομάρχη, ύστερα από γνωμοδότηση της 
Τ.Ε.Α.Ε. και σχετική εισήγηση της αρμόδιας Υπηρεσίας, είναι δυνατό 
να καθορίζονται για το Νομό η ελάχιστη έκταση και τυχόν άλλα κριτή¬ 
ρια, με βάση τα οποία μια εκμετάλλευση μπορεί να χαρακτηρίζεται σαν 
γεωργική με παραγωγικό χαρακτήρα. 


δ. Για τις εγκαταστάσεις μεταποιήσεως, εμπορίας και εμπορικής 
επεξεργασίας των προϊόντων πρωτογενούς φυτικής και ζωικής παρα¬ 
γωγής. 

13. Τιμολογιακές και λοιπές ρυθμίσεις. 

α. Για την τιμολόγηση των καταναλώσεων ρεύματος στις κύριες, συ¬ 
ναφείς και βοηθητικές εγκαταστάσεις των αγροτικών εκμεταλλεύσεων 
εφαρμόζονται τα μειωμένα αγροτικά τιμολόγια χαμηλής και μέσης τά¬ 
σης (Μ.Α.Τ./Χ.Τ. και Μ.Α.Τ./Μ.Τ.),,όπως αυτά διαμοφώνονται με 
τις ρυθμίσεις, που ισχύουν κάθε φορά στη ΔΕΗ για τους αγροτικούς κα¬ 
ταναλωτές. Κατά τα λοιπά οι αγροτικοί καταναλωτές θα υπόκεινται 
στους όρους και υποχρεώσεις του ισχύοντος εκάστοτε για την αντί¬ 
στοιχη χρήση τιμολογίου, ως και στους όρους και υποχρεώσεις των 
«Γενικών όρων και Συμφωνιών περί παροχής ηλεκτρικού ρεύματος εις 
καταναλωτάς», πλην του όρου «περί ωρών αιχμής» ο οποίος έχει εφαρ¬ 
μογή μόνο σε περιπτώσεις έκτακτης ανάγκης και ύστερα από έγκαιρη 
ειδοποίηση. 

β. Το ελάχιστο χρέωσης υπολογίζεται για όλους τους αγροτικούς κα¬ 
ταναλωτές ρεύματος Χ.Τ. και Μ.Τ. με βάση τις τιμολογιακές και λοι¬ 
πές ρυθμίσεις, που ισχύουν κάθε φορά στα αντίστοιχα τιμολόγια της 
ΔΕΗ, σε συνδυασμό και με τα ακόλουθα: 

(α) Η χρέωση του παραπάνω ελάχιστου στις αγροτικές εγκαταστά¬ 
σεις άρδευσης και στράγγισης γίνεται σε ετήσια βάση. 

Για τη χρέωση αυτή λαμβάνονται υπόψη οι ενδείξεις του μεγιστοδεί- 
κτη (εάν υπάρχει) εφόσον αυτές είναι ίσες ή μεγαλύτερες του 75% της 
εγκαταστημένης ισχύος, διαφορετικά σε κάθε περίπτωση (με ή χωρίς 
μεγιστοδείκτη) λαμβάνεται υπόψη το 75% της εγκαταστημένης 
ισχύος. Για τις εγκαταστάσεις των λοιπών αγροτικών χρήσεων η χρέ¬ 
ωση του παραπάνω ελάχιστου γίνεται με βάση όσα ισχύουν κάθε φορά 
για τα αντίστοιχα τιμολόγια του, στα οποία έχουν ενταχθεί. 

(β) Ελάχιστο χρέωσης δεν καταλογίζεται στους αγροτικούς κατανα¬ 
λωτές σε περιπτώσεις, που οι μικρές ή μηδενικές καταναλώσεις ρεύμα¬ 
τος, οφείλονται σε λόγους ανωτέρας βίας ή σε εφαρμογή αμειψισποράς 
για λόγους ανωτέρας βίας. Η απαλλαγή των καταναλωτών αυτών από 
το παραπάνω ελάχιστο πραγματοποιείται, ύστερα από αίτησή τους στην 
οικεία Νομαρχιακή Υπηρεσία Εγγείων Βελτιώσεων, η οποία υποβάλλε¬ 
ται πριν ή κατά την έναρξη της αρδευτικής περιόδου και όχι αργότερα 
από το τέλος Ιουνίου για τις περιπτώσεις εφαρμογής αμειψισποράς ή 
αμέσως όταν συμβεί ο λόγος ανωτέρας βίας και ύστερα από επιτόπια 
έρευνα του θέματος από κοινού από ένα Γεωπόνο της παραπάνω Υπηρε¬ 
σίας και από ένα Γεωπόνο της οικείας Υπηρεσίας της ΔΕΗ και αντί¬ 
στοιχη απόφαση της Τ.Ε.Α.Ε., που εγκρίνεται από τον οικείο Νομάρχη. 

(γ) Προκειμένου περί νέων αρδευτικών καταναλωτών, τους οποίους 
η ένδειξη του μηνός Οκτωβρίου τους βρίσκει συνδεμένους λιγότερες από 
120 ημέρες, θα γίνεται αναλογικός καταλογισμός της ελάχιστης ετή¬ 
σιας χρέωσης. Σε περίπτωση που, στο διάστημα αυτό, έχουν πραγματο¬ 
ποιήσει μηδενικές ή πολύ μικρές καταναλώσεις (για δοκιμή κλπ.) δεν 
καταλογίζεται ελάχιστη χρέωση, καθόσον η έλλειψη δυνατότητας συν¬ 
θηκών λειτουργίας των εγκαταστάσεων (ανάπτυξη καλλιεργειών κλπ.) 
θεωρείται λόγος ανωτέρας βίας. 

Για την απαλλαγή των καταναλωτών αυτών από την ελάχιστη χρέ¬ 
ωση ακολουθείται η διαδικασία του προηγούμενου εδαφίου (β). 

γ. Οι αγροτικοί καταναλωτές όπως και οι λοιποί καταναλωτές, με 
την υπογραφή του συμβολαίου παροχής ρεύματος στις εγκαταστάσεις 
τους, επιβαρύνονται με προκαταβολή έναντι καταναλώσεως ρεύματος. 
Το ποσό της προκαταβολής αυτής υπολογίζεται με βάση, όσα ισχύουν 
κάθε φορά στη ΔΕΗ. Η προκαταβολή αυτή στην περίπτωση διακοπής 
του ρεύματος από μη έγκαιρη εξόφληση των λογαριασμών, αναπροσαρ¬ 
μόζεται στο ύψος του μέσου όρου των λογαριασμών του προηγούμενου 
δωδεκαμήνου και οι καταναλωτές επιβαρύνονται με τέλη επανασύνδε¬ 
σης, σύμφωνα με όσα ισχύουν στη ΔΕΗ και για τους λοιπούς καταναλω¬ 
τές. 

δ. Όταν αγροτικοί καταναλωτές είναι το Δημόσιο και οι ΟΤΑ, οι 
προκαταβολές έναντι καταναλώσεων ρεύματος διέπονται από τις ρυθμί¬ 
σεις που ισχύουν για το Δημόσιο. 

ε. Η σύμβαση παροχής ρεύματος στις περιπτώσεις συνιδιοκτητών 
εγκαταστάσεων θα υπογράφεται από το συνιδιοκτήτη που είναι εξουσιο¬ 
δοτημένος από όλους τους υπόλοιπους που αναφέρονται στο αντίστοιχο 
δελτίο γεωργοτεχνικών στοιχείων και η εξουσιοδότηση αυτή παραμένει 
στον οικείο φάκελο του αρχείου της ΔΕΗ. 

14. Εξαιρέσεις εφαρμογής των τιμολογιακών και λοιπών ρυθμίσεων. 

Οι παραπάνω τιμολογιακές και λοιπές ρυθμίσεις δεν εφαρμόζονται 

στις ακόλουθες περιπτώσεις: 

α. Για τις κύριες, συναφείς και βοηθητικές εγκαταστάσεις των αγρο¬ 
τικών εκμεταλλεύσεων, όταν διαπιστώνεται ότι δεν χρησιμοποιούνται 

για την παραγωγή, συντήρηση, κλπ. προϊόντων πρωτογενούς φυτικής 
και ζωϊκής παραγωγής αλλά για μη αγροτικούς σκοπούς ή για άσκηση 
εμποροβιοτεχνικών επιχειρήσεων. Στις περιπτώσεις αυτές (α) για την 
τιμολόγηση των καταναλώσεων ρεύματος εφαρμόζονται όσα ισχύουν 
στη Δ.Ε.Η. για τους λοιπούς καταναλωτές αναδρομικά από τότε, που 
μετατράπηκε η χρήση των εγκαταστάσεων (μη αγροτικός σκοπός) και 
β) οι φορείς των εγκαταστάσεων αυτών υποχρεούνται στην επιστροφή 
εντόκως του ποσού επιδότησης που έχει καταβληθεί από τις πιστώσεις 
Δ.Ε., εφόσον δεν έχει παρέλθει πενταετία από το χρόνο ηλεκτροδότησης 
και η μετατροπή της χρήσης δεν οφείλεται σε λόγους ανωτέρας βίας. 

Επίσης οι αρμόδιες Νομαρχιακές Υπηρεσίες με απόφαση της 
Τ.Ε.Α.Ε., που εγκρίνεται από τον οικείο Νομάρχη, μπορούν να επιβάλ¬ 
λουν στους φορείς των αγροτικών εγκαταστάσεων κυρώσεις διακοπής 
του ρεύματος και επιστροφής έντοκα του ποσού επιδότησης, που έχει 
καταβληθεί επιπλέον της δικαιούμενης, στις περιπτώσεις που διαπιστώ¬ 
νεται ότι, από πρόθεση, δηλώθηκαν ψευδή στοιχεία (π.χ. έκταση, κύριο 
επάγγελμα κ.λπ.) από τους ενδιαφερομένους. 

β. Για τις αγροτικές εγκαταστάσεις, που δεν εξυπηρετούν εκμεταλ¬ 
λεύσεις με καθαρά γεωργικό και παραγωγικό χαρακτήρα. 

15. Ορίζουμε επίσης τα εξής: 

α. Για τα συμβόλαια παροχής ρεύματος, την παροχή και λήψη ρεύ¬ 
ματος, τις εσωτερικές ηλεκτρικές εγκαταστάσεις του πελάτη- 
καταναλωτή κ.λπ., ισχύουν όσα προβλέπονται στους «Γενικούς όρους 
και Συμφωνίες» της ΔΕΗ, εφόσον δεν είναι αντίθετα με όσα ορίζονται με 
την απόφαση αυτή και τις άλλες σχετικές Υπουργικές και λοιπές αποφά¬ 
σεις και δ/γές, σε όσα σημεία δεν τροποποιούνται. 

β. Για κάθε διευκρίνιση, σε όσα ορίζονται στην απόφασή μας αυτή, 
αρμόδια είναι η Δ/νση Εκμηχάνισης Γεωργίας και Εκμετάλλευσης Μη¬ 
χανικού Εξοπλισμού (Ε.Γ.Ε.Μ.Ε) του Υπουργείου Γεωργίας, ύστερα 
από συνεργασία της με την οικεία Δ/νση της Δ.Ε.Η., στην οποία κοινο¬ 
ποιούνται οι διευκρινίσεις αυτές. Επίσης η Δ.Ε.Η. κοινοποιεί στην παρα¬ 
πάνω Υπηρεσία κάθε οδηγία της προς τις Περιφ/κές Υπηρεσίες της, 
σχετική με τον αγροτικό εξηλεκτρισμό. 

γ. 'οσα ορίζονται με την απόφαση αυτή και δεν έχουν επιπτώσεις για 
τη ΔΕΗ, μπορούν να τροποποιούνται με απόφαση του Υπουργού Γεωρ¬ 
γίας. Σε αντίθετη περίπτωση απαιτείται κοινή απόφαση των Υπουργών 
Γεωργίας και Βιομηχανίας, Ενέργειας και τεχνολογίας. 

δ. Από την έναρξη ισχύος της απόφασης αυτής δεν ισχύει η 36068/ 
2014/392 εγκ. 42/14.4.73 Υπουργική Απόφαση. 

Οι άλλες Υπουργικές και λοιπές αποφάσεις και διαταγές, οι σχετικές 
με τον αγροτικό εξηλεκτρισμό, δεν ισχύουν σε όσα σημεία τροποποιού¬ 
νται με την απόφαση αυτή. Επίσης δεν ισχύει στο εξής κάθε άλλη από¬ 
φαση που ρυθμίζει διαφορετικά τη συμμετοχή της ΔΕΗ και του Δημο¬ 
σίου στη δαπάνη ηλεκτροδότησης των αντλιοστασίων και Εγγειοβελτι¬ 
ωτικών Έργων (γεωτρήσεις Π Α Υ Υ Θ., Παρεβρίων περιοχών και πε¬ 
ριοχών Πιερίας Κοιλάδας). 

ε. Με απόφαση του Ειδικού Γραμματέα του Υπουργείου Γεωργίας θα 
αναπροσαρμοστούν και θα κωδικοποιηθούν σε ενιαίο κείμενο, όσα προ- 
βλέπονται στις Υπουργικές κλπ. αποφάσεις 58430/3423/769/εγκ. 
72/30.6.73, 21322/1065/372/εγκ. 31/2.3.74 και 21325/ 
1151/εγκ. 34/6.3.74, καθώς και στις λοιπές αποφάσεις και διαταγές 
της ΥΕΒ σχετικές με τη διαδικασία του αγροτικού εξηλεκτρισμού, με 
σκοπό την απλούστευση της διαδικασίας και την ταχύτερη μελέτη, πλη¬ 
ρέστερη αξιολόγηση, σωστότερο προγραμματισμό και ταχύτερη κατα¬ 
σκευή και παραλαβή των έργων αγροτικού εξηλεκτρισμού. 

Η απόφαση αυτή θα εκδοθεί ύστερα από συνεργασία της αρμόδιας 
Υπηρεσίας του Υπουργείου με την αντίστοιχη της ΔΕΗ. 

στ. Το παρόν παράρτημα συντάχθηκε από κοινού από τους αρμόδιους 
υπηρεσιακούς παράγοντες του Υπουργείου Γεωργίας και της ΔΕΗ, 
ύστερα από συνεργασία τους. 

Ο Ειδικός Γραμματέας Υπουργείου Γεωργίας 
Γ. ΓΙΑΣΗΜΑΚΟΠΟΥΛΟΣ 

- + - 

Αριθ. 20252 (3) 

Ψήφιση Οργανισμού Εσωτερικής Υπηρεσίας του ΚΑΠΗ Δήμου Τρίπο¬ 
λης. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 του Κώδικα κατα- 
στάσεως προσωπικού ΟΤΑ. 

2. Τις όμοιες του άρθρου 68 του Ν. 1416/84. 

3. Την 80/1987 απόφαση του Δημοτικού Συμβουλίου Τρίπολης, με 
την οποία εγκρίνει την 20/87 απόφαση του Διοικητικού Συμβουλίου 


του ΚΑΠΗ, Δήμου Τρίπολης, περί ψηφίσεως του Οργανισμού Εσωτερι¬ 
κής Υπηρεσίας τόυ ΚΑΠΗ. 

4. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 5 του Ν. 1188/81, που διατυπώθηκε στο 4/87 πρακτικό του, 
περί έγκρισης της 20/87 απόφασης του Διοικητικού Συμβουλίου του 
ΚΑΠΗ Δήμου Τρίπολης, αποφασίζουμε: 

Εγκρίνουμε την 20/87 απόφαση του Διοικητικού Συμβουλίου του 
ΚΑΠΗ Δήμου Τρίπολης περί εγκρίσεως του Οργανισμού Εσωτερικής 
Υπηρεσίας αυτού ως εξής: 

Άρθρο 1. 

Ολόκληρη η υπηρεσία του ΚΑΠΗ αποτελείται από: 

1. Την Διοικητική Υπηρεσία 

2. Την Υγειονομική Υπηρεσία 

Άρθρο 2. 

1. Διοικητική Υπηρεσία 

α) Γραφείο Διοίκησης και Προσωπικού 
β) Γραφείο Κοινωνικής Πρόνοιας 

2. Υγειονομική Υπηρεσία 

α) Γραφείο ιατροφαρμακευτικής περίθαλψης 
β) Γραφείο Φυσικοθεραπείας 
γ) Γραφείο Εργοθεραπείας 

Άρθρο 3. 

Οι θέσεις του προσωπικού του ΚΑΠΗ Δήμου Τρίπολης διαρθρώνο¬ 
νται σε κλάδους, βαθμούς και ειδικές κατηγορίες προσωπικού ως ακο¬ 
λούθως: 

Ά ΜΟΝΙΜΟ ΠΡΟΣΩΠΙΚΟ 
Διοικητικό προσωπικό 

1) ΚΑΤΗΓΟΡΙΑ ΤΕ 

Κλάδος ΤΕ2 Κοινωνικών Λειτουργών 
Μία (1) θέση με βαθμούς Γ-Α. 

2) ΚΑΤΗΓΟΡΙΑ ΔΕ - ΚΛΑΔΟΣ ΔΕΙ ΔΙΟΙΚΗΤΙΚΟΥ - Μία (1) 
θέση με βαθμούς Γ-Α. 

Β' ΥΓΕΙΟΝΟΜΙΚΟ ΠΡΟΣΩΠΙΚΟ 

1) ΚΑΤΗΓΟΡΙΑ ΠΕ - Κλάδος ΠΕ15 ιατρών ειδικοτήτων - Μία 
θέση με βαθμούς Γ-Α. 

2) ΚΑΤΗΓΟΡΙΑ ΤΕ 

α) Κλάδος ΤΕ10 Φυσικοθεραπευτών 
Μία (1) θέση με βαθμούς Γ-Α. 
β) Κλάδος ΤΕ6 Επισκεπτριών - Αδελφών 
Μία (1) θέση με βαθμούς Γ-Α ή ΔΕ7 βοηθών νοσοκόμων τριετούς - 
διετούς ή μονοετούς φοιτήσεως με βαθμούς Γ-Α. 

γ) Κλάδος ΤΕ18 εργοθεραπευτών - Μία (1) θέση με βαθμούς Γ-Α 
Γ' ΒΟΗΘΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΥΕ 

Κλάδος ΥΕ15 Οικογενειακών βοηθών 
Μία (1) θέση με βαθμούς Γ-Α 

Προϊστάμενος των πιο πάνω υπηρεσιών σύμφωνα με το Ν. 1580/ 

86 . 

Ορίζεται ο πρόεδρος του Διοικητικού Συμβουλίου του ΚΑΠΗ. 

Άρθρο 4. 

Ο τρόπος πρόσληψης και τα τυπικά προσόντα του μόνιμου προσωπι¬ 
κού προβλέπονται από τις διατάξεις του Νόμου 1188/81 «περί κατα- 
στάσεως προσωπικού ΟΤΑ». 

Για την πρόσληψη και τα προσόντα του προσωπικού με τα καθήκο¬ 
ντα, το χρόνο εργασίας, την αστική ευθύνη, δικαιώματα, τις άδειες, τις 
μεταβολές υπηρεσιακής κατάστασης, τις ηθικές αμοιβές, τα πειθαρχικά 
αδικήματα, τις ποινές, τη λύση της υπαλληλικής σχέσεως, την ιατρο¬ 
φαρμακευτική και νοσοκομειακή περίθαλψη των μονίμων υπαλλήλων 
που προβλέπονται από τον οργανισμό αυτό ρυθμίζονται από τις διατά¬ 
ξεις του Ν. 1188/81 και για το επί συμβάσει ιδιωτικού δικαίου προσω¬ 
πικό από τον Ν. 993/79. 

Οι αρμοδιότητες του προσωπικού του ΚΑΠΗ είναι οι παρακάτω: 
1. Της Κοινωνικής Υπηρεσίας ή Κοινωνικός Λειτουργός του Κέ¬ 
ντρου, η οποία έχει τις παρακάτω αρμοδιότητες: 

α) Συνεργάζεται με τα μέλη με σκοπό να συμβάλλει στην αντιμετώ¬ 
πιση τυχόν ψυχολογικών, ατομικών ή οικογενειακών προβλημάτων, 
σεβόμενη την προσωπικότητα, την αξιοπρέπεια και τα δικαιώματα του 
μέλους. 

β) Συνεργάζεται με το υπόλοιπο προσωπικό του κέντρου και έχει την 
διοικητική ευθύνη της εύρυθμης λειτουργίας των Υπηρεσιών του Κέ¬ 
ντρου δηλαδή του Ιατρείου, Φυσικοθεραπευτηρίου και των άλλων ειδι¬ 
κοτήτων που αποσκοπούν στην καλλύτερη εξυπηρέτηση των προστα- 
τευομένων μελών. 

γ) Συνεργάζεται με την Διοίκηση του Κέντρου και έχει την ευθύνη για 

την οργάνωση, εκπαίδευση και αξιοποίηση των εθελοντών καθώς και 
τη Δ/κή παρακολούθηση της πρακτικής άσκησης των σπουδαστών των 
σχολών Κοινωνικής Εργασίας και άλλων σπουδαστών των παραϊατρι- 
κών επαγγελμάτων που τυχόν θα εκπαιδεύονται στο Κέντρο. 

δ) Οργανώνει σύμφωνα με το εγκεκριμένο πρόγραμμα, τις διάφορες 
εκδηλώσεις ψυχαγωγικές, μορφωτικές κ.λπ. του Κέντρου στα πλαίσια 
καλής συνεργασίας με τους Δημότες ή Ιδιώτες εθελοντές, εφόσον υπάρ¬ 
χουν και με τα μέλη και γενικά αντιμετωπίζει κάθε έκτακτο θέμα που 
αφορά στη λειτουργία του Κέντρου. 

2. Του Ιατρείου προΐσταται γιατρός παθολόγος ή άλλης ειδικότητας 
σχετικά με τις ανάγκες και τον αριθμό των μελών ο οποίος παρέχει τις 
ιατρικές του υπηρεσίες, φροντίζει για την, ύστερα από εξέτασή του πα¬ 
ραπομπή των μελών σε άλλες ειδικότητες, συνιστά διενέργεια παρακλι- 
νικών εξετάσεων και παρέχει οδηγίες για φαρμακευτική αγωγή επισκε- 
πτόμενος σ έκτακτες περιπτώσεις και στο σπίτι το μέλος που έχει την 
ανάγκη του. 

3. Στο Ιατρείο του Κέντρου υπηρετεί: 

Επισκέπτρια Αδελφή κατά προτίμηση, ή Νοσηλεύτρια της οποίας το 
έργο είναι το εξής: 

α) Να βοηθά τον ιατρό τις ημέρες και τις ώρες που λειτουργεί το ια¬ 
τρείο 

β) Και με τον γιατρό έχει την ευθύνη για την φύλαξη και διαχείριση 
του φαρμακευτικού και υγειονομικού υλικού του Κέντρου. 

γ) Επισκέπτεται με εντολή του ιατρού τα μέλη στο σπίτι τους και πα¬ 
ρέχει νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με τα θέματα ατομικής και δημόσιας 
υγείας. 

Γενικά αναλαμβάνει και κάθε θέμα υγείας που αφορά τα μέλη και τις 
οικογένειές τους. 

4. Στο Φυσικοθεραπευτήριο του Κέντρου προΐσταται ο φυσιοθερα¬ 
πευτής ο οποίος ύστερα από γραπτή εντολή του ιατρού που εφαρμόζει 
φυσιοθεραπευτική αγωγή στα μέλη του Κέντρου που έχουν ανάγκη 
από αυτή. 

Φυσιοθεραπευτική αγωγή μπορεί να εκτελεστεί στο σπίτι των με¬ 
λών σε έκτακτες και ειδικές ανάγκες τους που κρίνει ο ιατρός. 

5. Στο εργοθεραπευτήριο, προΐσταται ο εργοθεραπευτής, ο οποίος 
έχει ως έργο του την αξιοποίηση και την δραστηριοποίηση του μέλους, 
για δημιουργική απασχόληση και παραγωγικό έργο με σκοπό και την 
οικονομική του ενίσχυση. 

Επίσης βοηθά το μέλος στην άσκηση για αυτοεξυπηρέτηση και στην 
ανάπτυξη ειδικών ενδιαφερόντων. 

6. Η Οικογενειακή βοηθός, προσφέρει τις υπηρεσίες της κυρίως στο 
σπίτι των μελών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. Η βοήθεια συνίσταται στην παροχή υπηρε¬ 
σιών μέσα στο σπίτι όπως είναι π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρετήσεις έξω από 
το σπίτι. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίπολη, 16 Νοεμβρίου 1987 
Ο Νομάρχης 
ΓΡΗΓΟΡΗΣ ΝΙΩΤΗΣ 

- ♦- 

Αριθ. οικ. 10780 (4) 

Τροποποίηση απόφασης καθορισμού αποδέκτη και λοιπών όρων διαθέ- 

σεως αποβλήτων ελαιοτριβείου. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τον Ν. 3200/55 «περί διοικητικής αποκεντρώσεως» όπως τρο¬ 
ποποιήθηκε και συμπληρώθηκε αργότερα. 

2. Την Ε1β/221/65 Υγειον. Δ/ξη όπως τροποποιήθηκε και συ¬ 
μπληρώθηκε. 

3. Την Απόφασή μας αριθ. 9781/16.10.87 «περί καθορισμού απο¬ 
δέκτη», τροποποιούμε: 

Την παραπάνω (3) σχετική Απόφασή μας μόνο στα σημεία που ανα- 
φέρεται το όνομα του ενδιαφερομένου και συγκεκριμένα από το εσφαλ¬ 
μένο ΑΠΟΣΤΟΛΟΠΟΥΛΟΣ Νικόλαος στο ορθό ΑΠΟΣΤΟΛΟΠΟΥ- 
ΛΟΣ Σπυρίδων. Κατά τα λοιπά ισχύει η παραπάνω Απόφασή μας (3). 

II απόφαση αυτή να δημοσιευθεί στην Εφημερίδα της Κυβερνή- 
σεως. 

Κόρινθος, 20 Νοεμβρίου 1987 
Ο Νομάρχης 
ΔΗΜ. ΚΩΤΣΟΠ ΟΥ ΛΟΣ 

-♦- 

Αριθ. 20565 (5) 

Συμμετοχή της Κοινότητας Βρυσών Κυδωνιάς στον Σύνδεσμο Κοινοτή¬ 
των Δυτικών Προαστίων Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 177 του ΠΔ 76/85. 

2. Την 25/87 απόφαση του Κοινοτικού Συμβουλίου Βρυσών Κυδω¬ 
νιάς, που έχει ληφθεί νομότυπα. 

3. Την 13/1987 απόφαση του Διοικητικού Συμβουλίου του Συνδέ¬ 
σμου Κοινοτήτων Δυτικών Προαστίων Χανιών, που έχει ληφθεί νομό¬ 
τυπα. 

4. Την 16052/24.8.83 απόφασή μας, που δημοσιεύθηκε στο 516/ 
1983 ΦΕΚ τ.Β', «περί συστάσεως του Συνδέσμου Κοινοτήτων Δυτικών 
Προαστίων Χανιών», όπως τροποποιήθηκε μεταγενέστερα με τις 
9209/1984 (ΦΕΚ 394/84 τ.Β’) και 11351/1987 (ΦΕΚ 395/ 
1987 τ.Β') αποφάσεις μας, αποφασίζουμε: 

Εγκρίνουμε την συμμετοχή της Κοινότητας Βρυσών Κυδωνιάς στον 
Σύνδεσμο Κοινοτήτων Δυτικών Προαστίων Χανιών και καθορίζεται η 
ετήσια εισφορά της σ’ αυτόν σε ποσοστό 3% επί των τακτικών εσόδων 
του προηγούμενου οικονομικού έτους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χανιά, 17 Νοεμβρίου 1987 
Ο Νομάρχης 

ΜΑΝΟΛΗΣ ΜΠΡΙΛΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



